Document ID: 32006R0178

KOMISIJAS REGULA (EK) Nr. 178/2006
(2006. gada 1. februāris),
ar ko groza Eiropas Parlamenta un Padomes Regulu (EK) Nr. 396/2005, lai pievienotu I pielikumu, kurā uzskaitīti pārtikas un barības produkti, kam ir noteikti maksimāli pieļaujamie pesticīdu atlieku līmeņi
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 4. panta 1. punktu,
tā kā:
(1)
Saskaņā ar Regulu (EK) Nr. 396/2005 Komisijai jāsagatavo minētās regulas I, II, III un IV pielikums, jo tāds ir regulas II, III un V nodaļas piemērošanas nosacījums.
(2)
Regulas (EK) Nr. 396/2005 I pielikumā jāiekļauj visi produkti, kuriem patlaban ir noteikti Kopienas vai valsts MAL, kā arī produkti, attiecībā uz kuriem ir lietderīgi piemērot saskaņotus MAL.
(3)
Tādēļ attiecīgi jāgroza Regula (EK) Nr. 396/2005.
(4)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu.
(5)
Vēl netiek prasīti atsevišķi MAL zivīm un kultūraugiem, kas paredzēti vienīgi dzīvnieku barībai, un nav pieejama informācija, kas būtu pamats MAL noteikšanai. Ir lietderīgi atvēlēt laiku šādas informācijas izstrādāšanai vai apkopošanai. Tiek uzskatīts, ka trīs gadi ir pietiekami ilgs laiks šādas informācijas izstrādāšanai vai apkopošanai,
IR PIEŅĒMUSI ŠO REGULU.
1. pants
Šīs regulas pielikuma tekstu pievieno kā I pielikumu Regulai (EK) Nr. 396/2005.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 1. februārī

Labels: 0
17
20
6